Pamyro traktas

Pamyro traktas (Magistralinis kelias M41 „Termezas-Dušanbė-Ošas“) – pagrindinis kelias, kertantis Pamyro kalnus Vidurinėje Azijoje. Kelio pradžią skirtingi šaltiniai nurodo skirtingai: Mazari Šarifą (Afganistanas), Termezą (Uzbekistanas) bei Dušanbę (Tadžikistanas). Galinis kelio punktas – Kirgizijos miestas Ošas. Aukščiausia kelio vieta – 4655 m (antras pagal aukštį tarptautinis kelias pasaulyje).Salopek, Paul (8 October 2022). „Sliding off the Roof of the World “. National Geographic. Ilgis – virš 1200 km.Памирский тракт // Словарь современных географических названий / Рус. геогр. о-во. Моск. центр; Под общ. ред. акад. В. М. Котлякова. Институт географии РАН. – Екатеринбург: У-Фактория, 2006.

Svarbesnės gyvenvietės prie kelio: Ošas, Gulča, Sarytašas (Kirgizija), Murgabas, Chorogas, Kalai Chumbas, Dušanbė.

 Būklė 
Kelio kokybė skirtingose atkarpose skiriasi – plentas daugiausia asfaltuotas, kitur yra žvyrkelio ruožų,„Pamir Highway Travel Guide“. Caravanistan. daug kur pažeistas erozijos, lavinų, nuošliaužų, žemės drebėjimų. Nepaisant to, tai yra vienintelis ištisas kelias per Pamyrą ir svarbi arterija, jungianti Kalnų Badachšano sritį su likusiu pasauliu. Žiemą dėl dažnų lavinų kelias vietomis nepravažiuojamas.

 Istorija 

Kelio per Pamyrą statybos pradėtos XIX a., vykstant varžyboms tarp Rusijos ir Anglijos dėl Pamyro.„Pamir Highway History“, tačiau dabartinis kelias įrengtas TSRS laikais (4-ajame dešimtmetyje).
Pamyro trakto rytinė atkarpa (701 km) Ošas-Chorogas statyta 1931–1934 m. Tai buvo pagrindinis kelias, kuriuo vyko Pamyro įsisavinimas. Šioje atkarpoje yra 3 perėjos: Taldykas (3615 m), Kyzyl Artas (4280 m), Akbaitalas (4655 m). Vakarinė atkarpa Chorogas-Dušanbė driekiasi sudėtingesniu reljefu, didžiąją dalį – siauru Piandžo upės tarpekliu. Šis kelias atidarytas 1940 m.

 Šaltiniai 

Kategorija:Azijos keliai
Kategorija:Pamyras